CELEX: 22007D0022
Language: mt
Date: 2007-04-27 00:00:00
Title: Deċiżjoni tal-Kumitat Konġunt taż-ŻEE Nru 22/2007 tas- 27 ta' April 2007 li temenda l-Anness XI (Is-servizzi ta' telekomunikazzjoni) tal-Ftehim ŻEE

9.8.2007   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 209/40
               
            DEĊIŻJONI TAL-KUMITAT KONĠUNT TAŻ-ŻEE
      Nru 22/2007
      tas-27 ta' April 2007
      li temenda l-Anness XI (Is-servizzi ta' telekomunikazzjoni) tal-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ ‘il-Ftehim’, u b'mod partikolari l-Artikolu 98 tiegħu,
      Billi:
      
                  (1)
               
               
                  L-Anness XI tal-Ftehim kien emendat bid-Deċiżjoni tal-Kumitat Konġunt taż-ŻEE Nru 120/2006 tat-22 ta' Settembru 2006 (1).
               
            
                  (2)
               
               
                  Id-Direttiva 2005/82/KE tal-Parlament Ewropew u tal-Kunsill ta' l-14 ta' Diċembru 2005 li tirrevoka d-Direttiva 90/544/KEE tal-Kunsill dwar il-meded ta' frekwenza magħżula għall-introduzzjoni koordinata ta' sistema terrestri pubblika pan-Ewropea ta' paging bir-radju fil-Komunità (2) għandha tiġi inkorporata fil-Ftehim.
               
            
                  (3)
               
               
                  Id-Deċiżjoni tal-Kunsill Nru 2005/928/KE ta' l-20 ta' Diċembru 2005 dwar l-armonizzazzjoni tal-meded ta' frekwenza 169,4-169,8125 MHz fil-Komunità (3) għandha tiġi inkorporata fil-Ftehim,
               
            
                  (4)
               
               
                  Id-Direttiva 2005/82/KE tħassar id-Direttiva 90/544/KEE (4), li hi inkorporata fil-Ftehim u li b'hekk hi mħassra skond il-Ftehim,
               
            IDDEĊIEDA DAN LI ĠEJ:
      Artikolu 1
      L-Anness XI tal-Ftehim għandu jkun emendat kif ġej:
      
                  1.
               
               
                  It-test tal-punt 4 (id-Direttiva tal-Kunsill 90/544/KEE) għandu jkun mibdul b'dan li ġej:
                  “32005 L 0082: Id-Direttiva 2005/82/KE tal-Parlament Ewropew u tal-Kunsill ta' l-14 ta' Diċembru 2005 li tħassar id-Direttiva 90/544/KEE tal-Kunsill dwar il-meded ta' frekwenza magħżula għall-introduzzjoni koordinata ta' sistema terrestri pubblika pan-Ewropea ta' paging bir-radju fil-Komunità (ĠU L 344, 27.12.2005, p. 38).”
               
            
                  2.
               
               
                  Il-punt li ġej għandu jiddaħħal wara l-punt 5cs (Id-Deċiżjoni tal-Kummissjoni 2005/513/KE):
                  
                              “5ct.
                           
                           
                              
                                 32005 D 0928: Id-Deċiżjoni tal-Kunsill Nru 2005/928/KE ta' l-20 ta' Diċembru 2005 dwar l-armonizzazzjoni tal-meded ta' frekwenza 169,4-169,8125 MHz fil-Komunità (ĠU L 344, 27.12.2005, p. 47).”
                           
                        
            Artikolu 2
      It-testi tad-Direttiva 2005/82/KE u d-Deċiżjoni 2005/928/KE fl-ilsien Iżlandiż u dak Norveġiż, li għandhom jiġu ppublikati fis-Suppliment ŻEE tal-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ nhar it-28 ta' April 2007, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tkun ippublikata fis-Sezzjoni ŻEE, u fis-Suppliment ŻEE tal-Ġurnal Uffiċjali ta' l-Unjoni Ewropea.
      
         Magħmul fi Brussell, 27 ta' April 2007.
         
            
               Għall-Kumitat Konġunt taż-ŻEE
            
            
               Il-President
            
            Alan SEATTER
         
      
      
         (1)  ĠU L 333, 30.11.2006, p. 47.
      
         (2)  ĠU L 344, 27.11.2006, p 38.
      
         (3)  ĠU L 344, 27.12.2005, p 47.
      
         (4)  ĠU L 310, 9.11.1990, p 28.
      
         (*)  Ebda obbligi kostituzzjonali m'huma indikati.